પનામા પેપર્સ કેસમાં સંડોવણી જાહેર થયા પછી નવાઝ શરીફને પાકિસ્તાનના વડાપ્રધાન તરીકે ગેરલાયક ઠેરવવામાં આવ્યા હતા. તેમના હરીફ પાકિસ્તાન તહેરીક એ ઈન્સાફના પ્રમુખ અને પૂર્વ ક્રિકેટર ઈમરાન ખાને આ ચુકાદા અગાઉ કહ્યું હતું કે નવાઝ શરીફ તેમના ભ્રષ્ટાચારના કારણે જેલમાં જશે. તેઓ તેમની પત્નીના સ્વાસ્થ્યનો મુદ્દો ઉઠાવીને ઈમોશનલ બ્લેકમેઈલ કરવાની કોશિશ કરી શકે છે પરંતુ તેમના પત્ની લંડનમાં સારવાર લઈ રહ્યા હતા ત્યારે જ નવાઝ શરીફ દેશમાં સભાઓ યોજી રહ્યા હતા. તેમને એ સમયે તેમના પત્નીની યાદ આવી નહોતી.